Nova trobada literària amb Cristina Amanda Tur a La Casa Penya
05 de desembre 2024

Després de l'èxit que va tindre la primera convocatòria del Club de Lectura de La Casa Penya, la Comissió d'Educació Ambiental d'Acció Ecologista-Agró al Camp de Morvedre, amb la col·laboració de l'Ajuntament de Sagunt i el suport de Tundra Ediciones, ha recomanat per a esta tardor _El canto de la pardela_.

Es tracta d'una obra que parla de les migracions de l'avifauna escrita per Cristina Amanda Tur, amb qui les persones assistents a la trobada podran conversar.

Serà dimarts que ve 17 de desembre, quan Cristina Amanda Tur visitarà el centre d'educació i voluntariat ambiental de la Marjal d’Almardà-Almenara per a presentar la seua obra, que ha sigut publicada recentment. Amb ella les persones assistents descobriran el món de les migracions de les aus des d'una perspectiva científica.

La cita literària serà a les 18.30 hores a La Casa Penya. Per a participar cal inscriure's prèviament mitjançant el següent formulari, ja que l'aforament del centre és limitat: [https://docs.google.com/forms/d/e/1faipqlseox80n\_fx8nzk2m8pgrfex1brekapy6ocarfzkv\_4ehwa7zg/viewform](https://docs.google.com/forms/d/e/1faipqlseox80n_fx8nzk2m8pgrfex1brekapy6ocarfzkv_4ehwa7zg/viewform).

![](/media/d3zfsmiy/a141eb31-d27e-462d-a701-7f7de9e2bc7f_c.jpg?width=253&height=358&mode=max)

Amb l'objectiu de fomentar la immersió literària, l'aprenentatge i la reflexió col·lectiva sobre la natura, per a esta tardor, el Club de Lectura de La Casa Penya proposa llegir _El canto de la pardela_, una obra en la qual ciència, cultura, etnografia, vivències i mitologia confluïxen per a construir un retrat de l'evolució, les rutes migratòries i les actuals amenaces de l'avifauna que integra les comunitats biològiques litorals.

L'autora i periodista eivissenca Cristina Amanda Tur, destacada per les seues novel·les policíaques, canvia de rumb el gènere de les seues escriptures, arran dels seus interessos pel busseig i el medi marí, graduada en un màster d'oceanografia, enfocant-les els últims anys cap a la divulgació científica i mediambiental. Dins d'esta nova perspectiva, acaba coent-se _El canto de la pardela_, que basa el seu contingut en la recopilació de publicacions originals de biòlegs i altres experts.

*   [](http://www.facebook.com/sharer.php?u=https://aytosagunto.es/va/actualitat/nova-trobada-literaria-amb-cristina-amanda-tur-a-la-casa-penya/ "Facebook")
*   [](http://twitter.com/share?url=https://aytosagunto.es/va/actualitat/nova-trobada-literaria-amb-cristina-amanda-tur-a-la-casa-penya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nova-trobada-literaria-amb-cristina-amanda-tur-a-la-casa-penya/ "Linked In")
*   [](mailto:?body=https://aytosagunto.es/va/actualitat/nova-trobada-literaria-amb-cristina-amanda-tur-a-la-casa-penya/)